Gran acolliment del bus a la Fe entre els veïns de Paterna en el seu primer dia de funcionament
01/06/2016

# Gran acolliment del bus a la Fe entre els veïns de Paterna en el seu primer dia de funcionament

[![Imagen del autobús a la Fe](/images/noticias/2016/05/bus-la-fe.jpg)](/images/noticias/2016/05/bus-la-fe.jpg)

01.06.2016

Sagredo: “Amb iniciatives com aquesta millorem la qualitat de vida dels nostres veïns i veïnes i demostrem aquesta política de proximitat i d'atenció ciutadana que estem duent a terme des de l'actual equip de govern socialista"

Al voltant de un centenar de veïns i veïnes s'han pujat hui a l'autobús que connecta directament Paterna amb l'Hospital Universitari La Fe de València i amb el Centre d'Especialitats de Burjassot.

Tots els paterners i les paterneres que hui han agafat aquesta nova línia han coincidit a destacar la puntualitat en els horaris de parada previstos i la rapidesa del transport, ja que en menys de 25 minuts han recorregut els 14 km que separen el municipi del centre hospitalari.

El nou servei d'autobús, que serà gratuït fins al 29 de juliol, ha comptat en el seu primer dia de funcionament amb dos passatgers d'excepció, l'Alcalde de Paterna, Juan Antonio Sagredo, impulsor d'aquest bus sanitari, i Lorena Castillo, la veïna de Paterna del barri de Alborgí que va proposar al primer edil fa un any la creació d'aquesta línia i que l'Alcalde ha volgut que li acompanyarà en el dia de l'estrena del servei.

Tots dos, juntament amb tot l'equip de govern socialista al complet, han pujat a les 10 del matí en la parada de Auditori en un autobús completament adaptat, han arribat fins a la Fe i han tornat a Paterna.

El primer edil no ha volgut perdre's l'inici d'aquesta línia que tant ha reivindicat, per la qual tant ha lluitat i para la implantació de la qual "hem hagut de fer malabares pressupostaris", ha puntualitzat.

Durant el trajecte, Juan Antonio Sagredo i l'Alcaldessa en funcions, Núria Campos han compartit amb els viatgers les impressions d'aquest servei, que tots han qualificat de "útil i còmode". "Més d'un l'hi pensarà dues vegades a l'hora d'agafar el cotxe per venir a la Fe", ha assenyalat Sagredo en referència als problemes d'aparcament a l'entorn de l'hospital i, en canvi, la rapidesa d'aquest bus sanitari.

Finalment, Sagredo ha agraït a Lorena la idea de posar en marxa aquesta línia ja que "amb iniciatives com aquesta millorem la qualitat de vida dels nostres veïns i veïnes i demostrem aquesta política de proximitat i d'atenció ciutadana que estem duent a terme des de l'actual equip de govern".